बैठक में जिला प्रमुख अंजना मेघवाल के मुख्य आतिथ्य एवं प्रधान अमतुल्लाह मेहर की अध्यक्षता में बैठक आयोजित की गई। जैसे ही बीडीओ नारायण सुथार ने गत बैठक की कार्रवाई शुरू की सरपंचों ने विरोध करना शुरू कर दिया। इस दौरान आधे घंटे तक अधिकारियों व सरपंचों के बीच कहासुनी चलती रही। अधिकारियों व सरपंचों के बीच चल रही है कहासुनी को लेकर जिला प्रमुख अंजना मेघवाल ने सरपंचों को चुप रहने को कहा तो सभी सरपंचों ने विरोध दर्ज करवाते हुए कहा कि हम अपनी बात सदन को बताकर रहेंगे। जिला प्रमुख अंजना मेघवाल ने कहा सभी अधिकारियों को कर्तव्य व निष्ठा के साथ कार्य करने के निर्देश दिए। उन्होंने जलदाय विभाग के अधिकारियों को पेयजल संकट वाले क्षेत्रों में टैंकरों सेपानी की सप्लाई कराने को कहा। इसी प्रकार दीनदयाल उपाध्याय योजना के सभी गांव में बिजली सुविधा जोड़ने के निर्देश दिए। इसी प्रकार प्रधान अमतुल्लाह मेहर ने सदन को अवगत करवाया कि ग्राम पंचायत गोमट में पंचायत समिति सांकड़ा द्वारा बनाई गई दुकानों को ग्राम पंचायत सरपंच द्वारा आवंटित कर दी गई है, जो नियम विरूद्ध है। प्रधान ने आवंटित की गई दुकानों को खाली करवाने के लिए बैठक में प्रस्ताव लेने के निर्देश दिए। प्रधान ने सभी अधिकारियों को अनुपालना के अनुसार प्रगति रिपोर्ट लाने के निर्देश दिए।